
	Informatīvais ziņojums
Informatīvais ziņojums “Par Eiropas Parlamenta un Padomes regulas (ES) 2021/694 ar ko izveido programmu “Digitālā Eiropa” un atceļ lēmumu (ES) 2015/2240”koordinēšanu un nacionālo kontaktpunktu” 
	Iebildums
Izglītības un zinātnes ministrija stingri iebilst pret nepamatotu finansējuma saņēmēju loka sašaurināšanu, liedzot atvasinātām publiskām personām (valsts dibinātajām augstākās izglītības institūcijām, zinātnisko institūciju reģistrā reģistrētiem valsts zinātniskajiem institūtiem un zinātnisko institūciju reģistrā reģistrētām zinātniskajām institūcijām valsts dibinātajās augstākās izglītības iestādēs) iespēju pretendēt un saņemt valsts budžeta finansējumu, lai nodrošinātu nacionālo līdzfinansējumu DEP projektos. 
Kā VARAM norāda informatīvā ziņojuma ievadā, "DEP ir   jāpaātrina ekonomikas atveseļošanos un jāliek pamati Eiropas sabiedrības un ekonomikas digitālās pārkārtošanās procesam, īpaši sniedzot labumu mazajiem un vidējiem uzņēmumiem". DEP tematisko prioritāšu ieviešanā ļoti būtiska loma ir pētniecības un augstākās izglītības institūcijām, kuras veido mācību, digitālo risinājumu un produktu izstrādes zināšanu "mugurkaulu". Augstskolu loma ir izšķiroši svarīga laikmetīgu digitālo prasmju nodrošināšanā tautsaimniecības konkurētspējai un digitālajai pārveidei. Izglītības un zinātnes ministrija ir jau saņēmusi un turpina saņemt augstskolu un zinātnisko institūciju pieprasījumus nacionālā līdzfinansējuma nodrošināšanai.
Vēršam uzmanību, ka ES programmu Apvārsnis 2020 un Apvārsnis Eiropa pieredze rāda, ka tieši zinātniskie institūti un augstskolas ir galvenie sekmīgo projektu konsorciju dalībnieki. Liedzot atvasinātām publiskām personām (valsts dibinātajām augstākās izglītības institūcijām, zinātnisko institūciju reģistrā reģistrētiem valsts zinātniskajiem institūtiem un zinātniskajām institūcijām valsts dibinātajās augstākās izglītības iestādēs) iespēju pretendēt uz valsts budžeta finansējumu, lai nodrošinātu nacionālo līdzfinansējumu DEP projektos, Latvija būtiskā apjomā zaudēs iespēju piesaistīt DEP līdzekļus. 
Piedāvātā redakcija
Aicinām labot un papildināt informatīvo ziņojumu, paredzot, ka atvasinātas publiskas personas  - valsts dibinātās augstākās izglītības institūcijas, zinātnisko institūciju reģistrā reģistrēti valsts zinātniskie institūti un zinātnisko institūciju reģistrā reģistrētas zinātniskās institūcijas valsts dibinātajās augstākās izglītības iestādēs) var pretendēt un saņemt valsts budžeta finansējumu, lai nodrošinātu nacionālo līdzfinansējumu DEP projektos. 

	MK sēdes protokollēmuma projekts
7. Noteikt, ka nacionālo līdzfinansējumu projektu īstenošanai programmas ietvaros var pieprasīt tikai projektu īstenotāji, kas ir valsts budžeta iestādes, attiecīgai ministrijai normatīvajos aktos noteiktajā kārtībā virzot izskatīšanā Ministru kabinetā tiesību aktu projektu par atļauju uzņemties valsts budžeta ilgtermiņa saistības.

